মসজিদের পূর্ব পাশে এর অবিচ্ছেদ্য অংশ হয়ে আছে একটি সমাধি। কথিত আছে, এটি শায়েস্তা খাঁর মেয়ের সমাধি। সমাধিটি ‘বিবির মাজার’ নামেও খ্যাত। এ কবরকোঠাটি ভেতর থেকে অষ্টকোনাকৃতি। একই সাথে বাইরের দিকে চতুষ্কোনাকৃতির। বেশ কিছু দিন আগে সমাধিক্ষেত্রটি পরিত্যক্ত ছিল। বর্তমানে এটি সংস্কার করা হয়েছে। মসজিদের সামনে একটি বড় উদ্যান রয়েছে। মসজিদের পশ্চিম পাশে বাংলাদেশের একটি নামকরা মাদরাসা জামিয়া রহমানিয়া আরাবিয়া অবস্থিত। একসময় মসজিদের পাশ দিয়ে বয়ে যেত বুড়িগঙ্গা নদী। মসজিদের ঘাটেই ভেড়ানো হতো লঞ্চ ও নৌকা। বর্তমান অবস্থায় তা কল্পনা করাও কষ্টসাধ্য। এখন মসজিদটির চার পাশে বড় বড় ভবন নির্মিত হওয়ায় এর পরিবেশ কিছুটা হলেও ম্লান করেছে। প্রতœতত্ত্ব অধিদফতর মসজিদটি দেখাশোনার দায়িত্ব নিয়েছে।